นายฮ้อปูดอง ร้านอาหารเก่าแก่ริมถนนรามอินทราขาเข้า มีที่จอดหลังร้านต้องไปเข้าอีกซอยผ่านหน้าร้านจะมีป้ายบอกค่ะ ซึ่งด้านหลังก็จะมีร้านเป็นเพิงรับรองส่วนหนึ่ง เราคุ้นชินกับร้านปกติเลยเดินขึ้นจากด้านหลังที่ค่อนข้างชัน เลยคิดว่าเค้าทำรับรองผู้ใหญ่ที่เดินจากที่จอดด้านหลังไม่ไหว แล้วนั่งทานที่บริเวณด้านนอกกันเลย(มั้ง)

ด้านในยามค่ำคืน คนคับคั่งมากมาย ยืนรอโต๊ะซักพัก เราเกือบทอดใจ เดินขยับมาโซนด้านใน มีพนักงานมาสอบถาม เดินหาแป๊บนึงก็ได้โต๊ะ รอดไปมื้อนี้ สั่งอาหารกันเลย

- ปูดอง ต้องมี จะได้ไม่เสียชื่อร้าน เด็ดจริง ดูดกันเพลิน น้ำราดแซ่บสมใจค่ะ
- เป็ดพะโล้ (ใจอยากทานไส้เป็ดมาก นึกว่าจะเป็นรวมๆชิ้นส่วน)มาเนื้ออย่างเดียว ก็แอบฟินกับเนื้อล้วนนะเออ ด้านล่างเป็ดรองด้วยผัดผักบุ้ง เหมือนได้2 อย่างในจานเดียว ^^
- กุ้ยช่ายขาวผัดกับเต้าหู้และหมูกรอบ เพลินฟันและกรามมาก ฮ่าๆ

รวมมื้อนี้หมดไป 360 บาทค่ะ พนักงานดูเหมือนดุแต่ใจดีนะเออ แถมมีน้องเพศทางเลือกขยันและเฟรนลี่มาก ขอชื่นชมเลยค่ะ

